# 2019 m. rugpjūčio mėn. Lietuvoje šviežiam vartojimui bulvių ir daržovių buvo supirkta mažiau, o perdirbimui – daugiau

Bulvių, skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2019 m. rugpjūčio mėn., palyginti su 2018 m. atitinkamu laikotarpiu, supirkta 9,40 proc. mažiau, t. y. 3 797,021 t. Perdirbti skirtų bulvių supirkta 2,36 proc. daugiau – 708,213 t.
Daržovių, skirtų šviežias vartoti, 2019 m. rugpjūčio mėn., palyginti su 2018 m. rugpjūčio mėn., supirkta 21,12 proc. mažiau, t. y. 4 888,487 t. Burokėlių supirkimas sumažėjo 2,51 karto (iki 165,348 t, nes jie nebuvo superkami eksportui), svogūnų – 26,90 proc. (iki 579,513 t), pomidorų – 26,17 proc. (iki 879,158 t), agurkų – 25,37 proc. (iki 1 086,759 t), raudongūžių kopūstų – 22,22 proc. (iki 20,013 t), baltagūžių kopūstų – 15,37 proc. (iki 1 013,135 t), morkų – 3,61 proc. (iki 752,860 t), cukinijų – 0,32 proc. (iki 92,687 t). Tik porų ir lapkotinių salierų šiemet buvo supirkta daugiau, atitinkamai 1,44 proc. (30,487 t) ir 33,24 proc. (35,227 t).
Nagrinėjamu laikotarpiu žalumyninių daržovių supirkimas padidėjo: špinatų 4,21 karto (iki 11,327 t), svogūnų laiškų – 45,06 proc. (iki 28,735 t), salotų – 32,22 proc. (iki 146,458 t), lapinių petražolių – 20,84 proc. (iki 6,906 t), krapų – 3,44 proc. (iki 12,193 t).
Pievagrybių, skirtų šviežius vartoti, 2019 m. rugpjūčio mėn., palyginti su 2018 m. atitinkamu laikotarpiu, supirkta 24,32 proc. mažiau (159,016).
Braškių supirkimas šiemet buvo 3,61 karto didesnis ir sudarė 55,599 t. Obuolių buvo supirkta 2,72 karto mažiau (73,136 t).
Perdirbimo įmonėse 2019 m. rugpjūčio mėn., palyginti su 2018 m. rugpjūčio mėn., daržovių supirkimas padidėjo 7,66 proc. (iki 2 224,488 t). Agurkų supirkimas padidėjo 2,5 karto (iki 128,423 t), baltagūžių kopūstų – 20,71 proc. (iki 14,215 t), kitų daržovių (salotų, lapkotinių salierų, krapų ir kt.) – 8,49 proc. (iki 163,862 t), burokėlių – 7,00 proc. (iki 1 842,170 t). Tačiau svogūnų buvo supirkta 4,33 karto mažiau (12,535 t), morkų – 16,95 proc. mažiau (63,283 t).
Obuolių ir uogų, skirtų perdirbti, supirkimas sumažėjo 3,91 karto (iki 2 327,935 t), nes obuolių ir uogų derlius šiemet labai nukentėjo nuo pavasarinių šalnų.

Šaltinis: ŽŪIKVC (LŽŪMPRIS)

Parengė D. Reipienė, tel. (8 37) 39 74 49